钦定古今图书集成/明伦汇编/氏族典/第431卷 > 赵以夫
## 钦定古今图书集成/明伦汇编/氏族典/第431卷 > 赵以夫

按《万姓统谱》，以夫字用文，长乐人。端平初，知漳州。始
下车，邻寇猝至，诸道之兵皆会于郡，调度繁兴，应之
裕如。卒生擒其渠帅，槛车以献，劳赐吏士，费以千万，
民不加敛。先是，漳民苦于丁钱，以夫奏以废寺租代
民输之。安抚真德秀闻而击节上于朝曰：“漳州此举，
可为分符守土者法。”诏可其奏。